open-index/open-wikipedia-markdown huggingface dataset:
Донепезил

**Донепезил** е лек кој се користи во палијативен третман на Алцхајмерова болест.  Тој се употребува за да ја подобри когницијата и однесувањето кај луѓе со Алцхајмерова болест, но не ја забавува прогресијата или ја излекува болеста.

Чести несакани ефекти вклучуваат намален апетит, гастроинтестинални нарушувања, дијареа, тешкотии во спиењето, повраќање, мускулни грчеви.

Во 2024, е шеесетти најчесто пропишуван лек во Македонија, со повеќе од 71.000 рецепти.

## стереохемија
Донезепил е мешавина од 1: 1 на следните два изомери:

## Наводи

Категорија:Ацетилхолинестераза инхибитори
Кејт Мара

**Кејт Руни Мара** (родена на 27 февруари 1983 г.) — американска глумица.

Мара глумела во политичката серија *[[Куќа од карти (американска ТВ серија)|Куќа од карти]]* како Зои Барнс и во серијата *[[24 (ТВ серија)|24]]* како компјутерскиот аналитичар Шари Ротенберг. Својата прва филмска улога таа ја добила во романтичната драма *[[Случајна авантура]]* (1999). Таа глумела во филмовите *[[Кршенгрб планина]]* (2005), *[[Ние сме Маршал]]* (2006), *[[На нишан(филм од 2007)|На нишан]]* (2007), *[[Транссибирска пруга на смртта (филм)|Транссибирска пруга на смртта]]* (2008), *[[Отворен пат]]* (2009), *[[Виртуелна свест (филм од 2014)|Виртуелна свест]]* (2014), *[[Фантастичната четворка (филм од 2015)|Фантастичната четворка]]* (2015) и во *[[Марсовец: Спасувачка мисија]]* (2015). Таа исто така глумела во минисеријата *[[Американска хорор-приказна: Куќа на убиства]]* во 2011 година како Хајден Меклејн.

## Наводи

## Надворешни врски
* 
* 

Категорија:Родени во 1983 година
Категорија:Американски глумци
Категорија:Живи луѓе
Категорија:Американски филмски глумци
Келтскиот самрак

**„Келтскиот самрак“** (англиски: *The Celtic Twilight*) - збирка куси раскази на ирскиот писател Вилијам Батлер Јејтс, напишани во периодот од 1892 до 1902 година. Првото издание на книгата било објавено во 1893 година.

## Содржина
Збирката ги содржи следниве раскази:
* Раскажувач на прикаски
* Верувања и неверувања
* Смртна помош
* Визионер
* Селски духови
* „Правта го склопи окото еленово“
* Витезот на овците
* Истрајно срце
* Маѓосниците
* Ѓаволот
* Среќни и несреќни теолози
* Последниот гуслар
* Regina, regina pigmeorum, veni
* „И красни, крволочни жени“
* Магични шуми
* Чудесни суштества
* Аристотел од книгите
* Боговското прасе
* Глас
* Грабнувачи
* Неуморните
* Земја, оган и вода
* Стариот град
* Човекот и чизмите
* Страшливец
* Тројцата О'Брновци и злобните самовили
* Драмклиф и Роузес
* Дебелиот череп на среќлиите
* Религијата на морјанинот
* Во однос на блискоста едни до други на рајот, земјата и чистилиштето
* Јадачите на бесценици
* Богородица ридска
* Златното доба
* Приговор до Шкотите оти им го расипале наравот на нивните духови и самовили
* Војна
* Кралицата и шутот
* Пријателите на луѓето од Самовилска
* Сништа без поука
* Крајпат
Инаку, збирката почнува со песната „Самовилската војска“, а завршува со песната „Во самракот“. Покрај тоа, книгата содржи и предговор, насловен како „За книгава“, во два дела, првиот датиран во 1893 година, а вториот дел од 1902 година.

## Осврт кон книгата
Во првиот дел од предговорот кон збирката, самиот автор забележува дека имал желба да создаде малечок свет од прекрасните, пријатните и значајните нешта во овој свет, како и да прикаже дел од лицето на Ирска. Расказите во книгата го влечат потеклото од ирската митологија и во нив се раскажува за разни случки поврзани со самовили, духови, ѓаволи, русалки и митски поети. Сепак, Јејтс не е обичен запишувач на народните преданија. Тој е заинтересиран за светот на окултнотоверува во спиритуалниот свет и се труди да стапи во контакт со натприродното.

## Изданија на македонски јазик
Во 2014 година, збирката била објавена на македонски јазик, во издание на „Бегемот“, во рамки на едицијата „Ars magna“. Преводот од англиски јазик го направил Горјан Костовски; ликовното уредување на книгата е дело на Бојан Димитриевиќ; а јазичната редакција ја направил Филип Димевски. Книгата била преведена со финансиска помош преведувачката програма *Ireland Literature Exchange (ILE)*, а била испечатена во „Печатницата Наумовски“ од Скопје. Книгата, со димензии од 18 сантиметри и со обем од 157 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-19-2.

## Наводи

Категорија:Дела на Вилијам Батлер Јејтс
Категорија:Изданија на Бегемот
Категорија:Книги од 1893 година
Категорија:Појавено во 2014 година во Македонија
Категорија:Ирски раскази
Велеслалом

240px|мини|десно|Ивер Бјеркестранд напаѓа капија во велеслалом

**Велеслалом** — дисциплина во алпско скијање и даскање. Натпреварувачите треба што побрзо  да ја поминат означената патека притоа треба да ги поминат низ поставените врати кои се поставени на поголемо растојание отколку во слалом, но на помало отколку во супервелеслалом.

Велеслаломот и слаломот се техничките дисциплини во натпреварите во алпско скијање за разлика од брзите дисциплини во кои спаѓаат супервелеслаломот и спустот. Техничките дисциплини вообичаено се состојат од две возења на различни патеки, но на истиот терен.

## Патека
Висинската разлика на патеката за велеслалом мора да биде меѓу 250 и 450 м за мажи и меѓу 250 и 400 м за жени. Бројот на врати треба да биде 56-70 за мажи и 46-58 за жени. Бројот на промени на правецот на патека за велеслалом е еднаков на 11-15% од висинската разлика на патеката во метри за возрасни, а 13-15% за деца. На пример, патека со висинска разлика од 300 м ќе има 33-45 промени на правецот за трка за возрасни.

## Брзина
240px|мини|десно|Олимпиецот Лоте Сејерстед <br>на трка во велеслалом
Иако не спаѓа во брзите дисциплини, добро трениран натпреварувач може да достигне просечни брзини од 40 км/ч во велеслалом.

## Опрема
240px|мини|десно|Горе: скии за велеслалом од 2006,<br>долу: скии за слалом 
Скиите за велеслалом се пократки од оние за супервелеслалом и спуст, а се подолги од оние за слалом.

## Историја
Првиот велеслалом бил одржан на 20 јануари 1935 година во Мотароне, Италија.. По месец дена, вториот велеслалом бил одржан во Мармолада во италијанските Доломити.

На светските првенства велеслаломот како дисциплина бил додаде во 1950 година во Аспен, Колорадо, а на Зимските олимписки игри бил воведен во 1952 годиниа во Осло, Норвешка. Оттогаш тој е непрекинато дел од натпреварите на светските првенства и Зимски олимписки игри. Првично, натпреварите во велеслалом се состоеле од едно возење. Второто возење за мажи било додадено во 1966 година, а на Зимските олимписки игри во 1968 година. За жени, второто возење било додадено во 1978 година на светските првенства, а на Зимските олимписки игри во 1980 година.

## Поврзано
*Алпска комбинација
*Спуст
*Супервелеслалом
*Слалом

## Наводи

## Надворешни врски
*

Категорија:Спортови
Категорија:Зимски спортови
Категорија:Скијање
Категорија:Алпско скијање
Категорија:Италијански пронајдоци
Гуарана

**Гуарана** е растение од групата бобинки.

## Опис
Гуараната потекнува од Бразил, а особено е распространета во басенот на Амазон. Растението има грмушесто стебло, а може да достигне висина до 12 метри. Најкарактеристичен дел е зрното кое има големина на кафе, но со поспецифичен изглед, со изразена портокалово-црвена обвивка којашто го заштитува зрното. Кога плодот ќе созрее, обвивката пука. Во внатрешноста, зрното има црна боја и тоа е обвиткано со арил.

## Легенди за потеклото на гуараната
Поради специфичниот изглед на зрното, постојат неколку легенди за постанокот на гуараната, а кои потекнуваат од Бразил. Според една од нив, едно мало момче од некое село било измамено од ѓаволот да појде во џунглата. Таму, ѓаволот го убил момчето, а селаните отишле да го бараат неговото тело и таму ја нашле гуараната за која верувале дека е дар од добронанерниот бог, кој сакал да ги утеши. Затоа, за гуараната се вели дека ги претставува очите на убиеното момче. Според некои записи, за некои племиња од Амазон гуараната има бесценета вредност. Денес, во бразилскиот град Мауез постои фестивал посветен на гуараната.

## Хранливи и лековити својства на гуараната
Во однос на хранливите својства на гуараната постојат многубројни докази. Така, во минатото била издвоена компонента од гуараната која била наречена гуаранин, но подоцна се открило дека станува збор за кофеин. Имено, гуараната поседува два-трипати поголема концентрација на кофеин во споредба со кафето, а ефектот на овој тип кофеин трае подолго во споредба со кафето или чајот. Според едно истражување од 1989 година, гуараната делува благотворно врз намалување на згрутчувањето на крвта и во намалувањето на ризикот од тромбоза. Друго истражување покажало дека гуараната влијае врз мозочната активност преку зголемување на меморијата и концентрацијата. Исто така, таа се користела како помош при главоболки, мигрена и ревматски болки, благодарение на нејзиното анелгетско дејство. Најпосле, важно е нејзиното дејство при некои бактериски инфекции, како: Салмонела, Ешерихија коли итн.

## Наводи

Категорија:Бобинки
Категорија:Грмушки
Категорија:Лековити растенија
Чеховские Медведи

**Чеховские Медведи** е ракометен клуб од Чехов, Русија. Клубот се натпреварува во руската ракометна супер лига.

Чеховские Медведи е наследник на ракометниот клуб ЦСКА Москва.

## Состав
:*Состав за сезоната 2016-17*

## Успеси
***[[ЕХФ Лига на шампиони]] Победник:** 1
**1988
***[[ЕХФ Куп на победниците на куповите]] Победник:** 2
**1986-87, 2005-06 
***[[Руска ракометна супер лига]] Победник:** 19
**1994, 1995, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016
***[[Куп на Русија во ракомет за мажи|Куп на Русија]] Победник:** 7
** 2006, 2009, 2010, 2011, 2012, 2013, 2015
***[[Суперкуп на Русија во ракомет за мажи|Суперкуп на Русија]] Победник:** 1
** 2014

## Поранешни играчи
* Павел Сукојсан
* /  Константин Игропуло
* Виталиј Иванов
* Алексеј Костјигов
* Алаксеј Ламанин
* Павел Атман
* Тимур Дибиров
* /   Сергеј Горбок
* /   Сергеј Шелменко
* Андреј Старик
* Олег Скопинцев
* Олег Зотов
* Јевген Будко

## Надворешни врски
*

Категорија:Руски ракометни клубови
Шонах во Шварцвалд

**Шонах во Шварцвалд** () — гратче во округот Шварцвалд-Бар на сојузната покраина Баден-Виртемберг во југозападна Германија.

## Спорт
Зимските спортови се значаен дел од идентитетот на Шонах, особено нордиската комбинација и скијачкото трчање. Секоја година во местото се одржува Светското првенство во нордиска комбинација. Во 1981 и 2002 г. гратчето било домаќин и на јуниорското првенство во нордиско скијање.

### Личности
Некои познати спортисти од Шонах се:

* Кристијан Долд — норд. комб.
* Хансјерг Јекле — скиј. скокач
* Ханс-Петер Пол — норд. комб.
* Александар Хер — скиј. скокач
* Георг Хетих — норд. комб.
* Урбан Хетих — норд. комб.

## Наводи

## Надворешни врски

* Портал на Шонах 

## Галерија

Schonach.JPG|Поглед од југ
Schonacher-Trachtenträgerinnen.jpg|Носии од Шонах
Schanze Schonach 1997.jpg|Скијачки спуст
Geissenmeckerer aus Schonach.JPG|Карневалска маска
Kuckucksuhr schonach.jpg|Кукавичин часовник во 50-кратен размер


Категорија:Шварцвалд-Бар
Арпаџик (село)

**Арпаџик** или **Стерна** () — село во Општина Бук во Драмски округ, Егејска Македонија, денес во областа Источна Македонија и Тракија, Грција.

## Географија и местоположба

Селото се наоѓа на 46 километри источно од градот Драма и на 8 километри источно од Општина Бук. Селото се наоѓа на десниот брег од реката Места. Селото се наоѓа на надморска височина од 180 метри.

## Историја
Селото Арпаџик во текот на XIX век се наоѓало во составот на Отоманското Царство.

Според грчката статистика од 1913 година во селото живееле 123 жители Во 1920 година во селото биле регистрирани 111 жители. Според договорот од Лозана потпишан помеѓу Турција и Грција во 1923 година, муслиманското население било принудено да ги напушти своите домови, додека не негово место било населено грчко население од Анадолија.

Во 1927 година мето на селото било променето во Стерна.

## Демографија

До 1928 година во Арпаџик биле населени 13 грчки семејства со 60 бегалци од Турција.

Во 1928 година селото броело 112 жители, додека во 1940 година селото броело 577 жители.

Селото во пописот од 1951 година броело 156 жители, на пописот од 1961 година, во селото живееле 150 жители, во 1971 година имало 70 жители, во 1981 година имало 50 жители, додека во 1991 година имало 53 жители. Денеска, населението на селото е 36 жител според пописот од 2001 година.

## Наводи

Категорија:Бук
Белен (Драмско)

**Белен** или **Бељан** , *Сили*, до 1927 г. *Μπελέν* или *Μπέλλεν*, *Белен*) — село во Општина Бук во Драмски округ, Егејска Македонија, денес во областа Источна Македонија и Тракија, Грција.

## Географија и местоположба

Селото се наоѓа на 56 километри источно од градот Драма и на 17 километри северно од Општина Бук. Селото се наоѓа на во јужните делови на Родопите, источно од реката Места. Селото се наоѓа на надморска височина од 750 метри.

## Историја

Според Јордан Н. Иванов името на селото произлегува од Белјане. Селото во текот на XIX век се наоѓало во Драмската каза во составот на  Отоманското Царство. Според еден регитар на санџакот Паша од 1569 - 1570 година, селото е запишано како даноко Белана и во него живееле 41 муслиманско семејство и 40 неоженети лица.

Според статистиката на Васил К’нчов („Македонија. Етнографија и статистика“) во 1900 година, селото имало 50 македонски муслимански семејства.

Според грчката статистика од 1913 година во селото живееле 397 жители Во 1920 година во селото биле регистрирани 482 жители.
Според Лозанскиот договор потпишан помеѓу Турција и Грција во 1923 година, муслиманското население било принудено да ги напушти своите домови, додека не негово место било населено грчко население од Анадолија.

Во 1927 година мето на селото било променето во Сили.

## Демографија

До 1928 година во Белен биле населени 49 грчки семејства со 162 бегалци од Турција.

Селото во пописот од 1940 година, во селото имало 164 жители, во 1951 година броело 148 жители, на пописот од 1961 година, во селото живееле 58 жители, во 1971 година имало 9 жители. На пописот од 1981 година според Тодор Симовски, селото не се споменува бидејќи веќе била напуштена населба и седиштето на општината било пренесено во соседната Џура. Но според пописот од 2001 година, се гледа дека во селото живеат 44 лица.

## Наводи

Категорија:Бук
Категорија:Чеч
Секула Алексов

**Секула Алексов** — македонски револуционер, член на Македонската револуционерна организација.

## Животопис
Секула Алексов е роден во 1874 година во охридското село Коњско. Учествувал во Илинденското востание во 1903 година, во борбите кај месноста Бигла, а бил ангажиран и во снабдувањето со храна на востаниците во Охридско. Во 1912 година заминал на печалба во Романија, но за кратко време отпатувал во Софија, каде се приклучил кон Македонско-одринските доброволни чети.

Бил учесник во Балканските војни, кога бил ранет.

## Наводи

Категорија:Македонски револуционери
Категорија:Луѓе од Коњско (Охридско)
Категорија:Учесници во Илинденското востание
Лана Тарнер

**Лана Тарнер** (), (,  — , ) - американска филмска глумица.

## Животопис
Во 1958 година, нејзината ќерка Черил Крејн со нож го убила љубовникот на мајка ѝ, познатиот гангстер Џони Стомпаната.

Лана Тарнер починала од рак на грлото, во 1995 година.

## Филмска кариера
По потпишувањето на договорот со „МГМ“ во својата шеснаесетта година, Тарнер вниманието на јавноста го привлекла во 1937 година со улога во филмот „*Тие нема да заборават*“. Најпрвин, таа играла споредни улоги во филмовите, како што е „Љубовта го пронаоѓа Енди Харди“ од 1938 година, но во почетокот на 1940-тите почнала да добива главни улоги: „Џони Игер“ (1941), „Зигфилдовата девојка“ (1941 година) и „Ќе те пронајдам некаде“ (1942). Таа е позната како една од првите холивудски глумици која „вреска“ благодарение на нејзината улога во хорор-филмот „Доктор Џекил и господин Хајд“ (1941). Нејзината популарност траела во текот на 1950-тите, благодарение на филмовите „Градот на илузијата“ (1952) и „Гратчето Пејтон“ (1957) кој ѝ обезбедил номинација за најдобра главна улога на Американската филмска академија. Следниот филм на Лана Тарнер бил „Имитација на животот“ (1959), кој година се покажал како еден од најголемите успеси во нејзината кариера. Тарнер поголемиот дел од 1970-тите и раните 1980-ти години ги поминала во пензија, работејќи повремено, а својот последен филм го снимила во 1991 година.

## Наводи

## Надворешни врски

* 
* 
* 
* Lana Turner: Life and Legend 
* Advocate.com, interview of Cheryl Crane (November 26, 2008)
* 
* 

Категорија:Американски глумици
Категорија:Родени во 1921 година
Категорија:Починати во 1995 година
Методи Алексиев

**Методи Алексиев Јанушев** (Велес, 27 февруари 1887 — Покровник, септември 1924) — македонски револуционер и војвода на Македонската револуционерна организација и Внатрешна македонска револуционерна организација.

## Животопис
Алексиев е роден во градот Велес, во 1887 година. Се школувал во Велес, Солун и Сер. Како ученик во Солунската гимназија стапил во контакт со кружокот на Гемиџиите, и соработувал со нив. Во 1905 година, бил избран за секретар на четата на војводата Христо Чернопеев, а по извесно време, бил комита во четата на Јане Сандански.

За време на првата балканска војна, во 1912 година бил избран за војвода на чета на Организацијата во Разлошко и Драмско. По завршувањето на Првата светска војна, останал активен во македонското национално ослободително движење, и се приклонил кон левицата. По убиството на Тодор Александров, од страна на новото раководство на Организацијата бил обвинет дека учествувал во заговорот против Александров. Под тоа обвинение, убиен е во селото Покровник, Горноџумајско, во 1924 година.

## Наводи

Категорија:Македонски војводи
Категорија:Македонски преселници во Горна Џумаја
Категорија:Луѓе од Велес
Категорија:Родени во 1887 година
Категорија:Починати во Горноџумајско
Категорија:Починати во 1924 година
Категорија:Македонски револуционери
Категорија:Дејци на ВМОРО
Категорија:Носители на орденот „За заслуга“ (Бугарија)
Категорија:Убиени по наредба на Ванчо Михајлов
Арџили

**Арџили** или **Месопотамо** () — село во Општина Бешик во Солунски округ, Егејска Македонија, денес во областа Централна Македонија, Грција. Пред реформата на локалната власт во 2011 година Месопотамо бил дел од општина Аполонија.

## Географија и местоположба
Селото се наоѓа на 27 километри западно од Ставрос и 59 километри источно од Солун, во северниот дел на Халкидик. Селото се наоѓа на надморска височина од 115 метри.

## Историја

Во XIX век Арџили било македонско село кое се наоѓало во Лагадинската каза во рамките на Отоманското Царство.

По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија.

Во 1927 година селото било преименувано во Месопотамо.

## Демографија

Во 1928 година селото било чисто бегалско село со 25 семејства и со 96 жители, додека во 1940 година селото броело 104 жители. Селото во пописот од 1951 година броело 92 жители, на пописот од 1961 година во селото живееле 87 жители, во 1971 година имало 70 жители, во 1981 година имало 38  жители, додека во 1991 година имало 32 жители. а во 2001 имало 74 жители. Денеска, населението на селото е 17 жители според пописот од 2011 година.

## Наводи

Категорија:Бешик
Спитаќа

**Спитаќа** () — село во Општина Бешик во Солунски округ, Егејска Македонија, денес во областа Централна Македонија, Грција.. Пред реформата на локалната власт во 2011 година Спитаќа бил дел од општина Перистерона.

## Географија и местоположба
Селото се наоѓа на 36 километри западно од Ставрос и 45 километри источно од Солун, помеѓу Лагадинско Езеро и Бешичко Езеро. Селото се наоѓа на надморска височина од 110 метри.

## Историја

За првпат селото се споменува на пописот од 1961 година. Според тоа, населбата била изградена по крајот на Грчката граѓанска војна.

## Демографија

Селото на пописот од 1961 година имало 21 жител, во 1971 година имало 36 жители, во 1981 година имало 25 жители, додека во 1991 година имало 76 жители. Денеска, населението на селото е 21 жител според пописот од 2011 година.

## Наводи

## Надворешни врски
* Официјално мрежно место на Општина Бешик 

Категорија:Бешик
РК Веспрем

**РК Веспрем** е унгарски ракометен клуб од Веспрем, кој игра во првата лига на Унгарија и во ЕХФ Лигата на шампионите. Како еден од најуспешните клубови во државата, Веспрем го освоил унгарското првенство рекордни 24 пати и го освоил унгарскиот куп на 25 наврати. Исто така клубот двапати бил победник во СЕХА лигата.

РК Веспрем е еден од трите унгарски клубови кои освоиле голем европски трофеј, последно во 2008 година, кога го победиле Рајн-Некар Левен во финалето на ЕХФ Купот на победниците на куповите. Од 2016 година клубот е познат под името **Телеком Веспрем**, поради спонзорски причини.

## Тим
### Состав
:*Состав за сезоната 2016–17*

;Голмани
* 12  Адам Борбели
* 16  Роланд Миклер
* 32  Мирко Алиловиќ
;Десни крила
*3   Петер Гулјаш
* 15  Норберт Гјене
* 17  Драган Гајиќ
* 24  Гашпер Маргуч
;Леви крила
*4   Герго Иванчик
* 23  Кристијан Угалде
* 55  Давид Фекете
;Пикери
*5   Тимушин Шух
* 18  Андреас Нилсон 
* 31  Блаж Благотиншек 
* 33  Ренато Сулиќ 

;Леви бекови
* 13  Момир Илиќ
* 30  Мирсад Терзиќ
* 40  Мирко Милашевиќ
* 91  Иван Слишковиќ
* 96  Патрик Лигетвари
;Средни бекови
* 14  Арон Палмарсон
* 25  Чема Родригес
* 66  Мате Лекаи
;Десни бекови
* 19  Ласло Наѓ (**капитен**)
* 21  Марко Копљар
* 27  Габор Анчин
* 97  Атила Тот

### Стручен штаб
*  **Тренер:** Чави Сабате
*  **Тренер на голмани:** Венио Лозерт
*  **Доктор:** Сидо Тибор
*  **Доктор:** Махунка Шолт
*  **Физиотерапевт:** Вег Јозеф
*  **Физиотерапевт:** Немања Вучиќ
*  **Физиотерапевт:** Шус Антал

## Успеси
### Домашни натпреварувања
**[[Прва лига на Унгарија во ракомет за мажи|Прва лига на Унгарија]]**
* **Победник (24) – рекорд:** 1985, 1986, 1991–92, 1992–93, 1993–94, 1994–95, 1996–97, 1997–98, 1998–99, 2000–01, 2001–02, 2002–03, 2003–04, 2004–05, 2005–06, 2007–08, 2008–09, 2009–10, 2010–11, 2011–12, 2012–13, 2013–14, 2014–15, 2015–16
* *Второпласиран (9): 1981, 1983, 1987, 1989, 1990, 1991, 1996, 2000, 2007*
**[[Куп на Унгарија во ракомет за мажи|Куп на Унгарија]]** 
* **Победник (25) – рекорд :** 1984, 1988, 1988–89, 1989–90, 1990–91, 1991–92, 1993–94, 1994–95, 1995–96, 1997–98, 1998–99, 1999–00, 2001–02, 2002–03, 2003–04, 2004–05, 2006–07, 2008–09, 2009–10, 2010–11, 2011–12, 2012–13, 2013–14, 2014–15, 2015–16
* *Финалист (9): 1982, 1983 dec., 1986, 1987, 1992–93, 1996–97, 2000–01, 2005–06, 2007–08*

### Европски натпреварувања
***[[ЕХФ Лига на шампиони]]**:
***Финалист*: 2002, 2015, 2016
***Полуфиналист*: 2003, 2006, 2014
***[[ЕХФ Куп на победниците на куповите]]**:
***Победник*: 1992, 2008
***Финалист*: 1993, 1997
***[[ЕХФ Суперкуп]]**:
** *Финалист*: 2002, 2008
***[[СЕХА лига]]**:
***Победник*: 2016, 2016

## Наводи

## Надворешни врски
*   
* Телеком Веспрем на мрежното место на EHF 
* 

Категорија:Унгарски ракометни клубови
Славка Пушкарова

**Славка Чакарова-Пушкарова** – македонска учителка и револуционерка.

## Животопис
мини|Родната куќа на Славка, и фотографија од нејзината мајка
Славка Чакарова е родена во 1879 година во Струга, во семејството на Георги Чакаров и Агнија Чакарова. Нејзините браќа Александар и Станислав се исто така револуционери, а нејзината сестра, Анастасија Узунова, е мајка на деецот на ВМОРО, Христо Узунов. Славка завршила во женската гимназија во Солун, а потоа работела како учителка во Струга. Заедно со Костадина Хаџова, со својата сестра, Царева Голабова и други, го оформила женското здружение „Светлина". Славка Чакарова го сошила знамето на првата чета која делувала во околината. Знамето е направено од црно кадифено платно од едната страна, и од црвено платно од другата страна. Две години подоцна, Славка Чакарова направила друго знаме, со лав и девојка во синџири и расплетена коса. Тоа знаме го користела четата на Милан Матов, а денес се наоѓа во Воено-историскиот музеј. 
Славка Чакарова заминала да работи како учителка во Охрид. Таму околу себе собрала голема група на жени револуционерки: Василка Размова, Поликсена Попантова, Константина Русинска, Клио Самарџиева, Атина Шахова, Аспасија Каневчева, Фанија Шулева, Флора Лештарова. Од Охрид, Славка заминува во Скопје, каде работи како учителка во текот на наредните четири години. Во Скопје се запознала со Никола Пушкаров, братот на Тодор Каблешков и Стојан Каблешков, со кого подоцна се омажила. Поставена е за секретарка на месниот револуционерен комитет, а околу неа се собираат револуционерки, меѓу кои Љуба Ќупева од Велес, Јанка Каневчева од Охрид и Амалија Примџанова, сите идни сопруги на видни дејци на ВМОРО. Пред почетокот на Илинденското востание Славка со групата жени организирале собирање на парични средства за оружје. По избувнување на востанието, Славка била назначена за заменик на Никола Пушкаров, кој заминал во Бугарија за да ја донесе четата.

Во текот на востанието, Славка се обидува да стигне во Струга преку Солун, а со себе носи куршуми и оружје. На станицата во Солун, Славка Пушкарова е запрена, претресена и затворена. Славка Пушкарова била изнесена пред суд, но поради протестите во Бугарија, била ослободена и екстрадирана во Бугарија. 
Во текот на 1906  година, Славка склучува брак со Никола Пушкаров.

Умирела во Софија.

## Славка Пушкарова како мотив во уметноста
* „Славка Пушкарова“ - песна на македонскиот поет Наум Целакоски.

## Наводи

Категорија:Македонски преселници во Софија
Категорија:Погребани на Централните софиски гробишта
Цвета Божова

**Цвета Божова** (1873-?), македонска револуционерка, членка на МРО. Родена е во селото Бомбишта, Костурско. Се школувала во Солунската женска гимназија, по што се запишала на Медицинскиот факултет во Софија. По професија била учителка. Учителствувала во Скопје и селото Крчово, Демирхисар, Серско, каде што се зачленила во ТМОРО. Од страна на Организацијата била назначена за благајник на Демирхисарскиот околиски комитет. Во 1907 година дејствувала со вооружена чета во Демирхисарско, Серско.

## Наводи

Категорија:Македонски револуционери
Категорија:Македонски преселници во Софија
Василка Матова Јакимова

**Василка Матова Јакимова**, македонски револуционер, член на ТМОРО. Активно учествувала во револуционерните подготовки за востанието. Учествувала во изработка на струшкото револуционерно знаме пред Илинденското востание.

## Наводи

Категорија:Македонски револуционери
Категорија:Учесници во Илинденското востание
Поликсена Поп Антова

**Поликсена Мосинова Поп Антова** – македонска учителка и револуционерка.

## Животопис
Поликсена Мосинова е родена и работела како учителка во Охрид. Се приклучила на женската организација на ВМОРО во Охрид, Успение Богородично, или таканаречено „Неделно училиште“. Откако Славка Чакарова заминала за Скопје во 1900 година, на чело на организацијата биле поставени Василка Размова и Поликсена Мосинова. Учителките организирале болница за ранети и болни четници во семејната куќа на Андроник Скопакови.

Мосинова, Размова, Клио Самарџиева и Константина Русинска учествувале во изработка на знамето на ВМОРО.

## Наводи

Категорија:Македонски револуционери
Категорија:Дејци на МРО
Категорија:Македонски просветители
Категорија:Учесници во Илинденското востание
Софија Мондова Стоилова

**Софија Мондова Стоилова** (1888-1948), била македонска револуционерка и член на ТМОРО. Родена е во Невроскоп. Се школувала во бугарска женска гимназија во Солун. Есента во 1906 година поради револуционерната дејност била уапсена. Против неа била донесена смртна пресуда, која подцна била заменета со казна доживотен затвор. Казната ја издржувала во Дијар Бекит, Мала Азија. Со општата амнестија за време на Младотурската револуција била ослободена. Починала во Софија, Бугарија.

## Наводи

Категорија:Македонски револуционери
Категорија:Македонски преселници во Софија
Категорија:Починати во Софија
Категорија:Луѓе од Неврокоп
Категорија:Родени во 1888 година
Категорија:Починати во 1948 година
Категорија:Дејци на МРО
Категорија:Учесници во Илинденското востание
Категорија:Македонци во Бугарија
Василка Костова Размова

**Василка Костова Размова** (? - ) — македонска учителка и револуционерка, деец на ВМОРО.

## Животопис
мини|Знамето што го везеле учителките
Василка Размова е родена во Охрид во семејството на Коста Размов. Завршила женската гимназија во Солун, и станала учителка во родниот град. Се приклучила на женската организација на ВМОРО во Охрид Успение на Богородица. По заминувањето на Славка Пушкарова за Скопје во 1900 година, на чело на организацијата биле поставени Василка Размова и Поликсена Попантова. Учителките организирале болница за ранети и болни четници во двоспратната куќа на семејството на Андроник Скопакови. Оваа куќа била митрополија во времето кога тука делувал митрополитот Синесиј Скопски. Василка Размова учествувала во везењето на востаничкото знаме.

Василка Размова умрела по долго боледување од туберкулоза во Охрид, на 2 мај 1903 година. Погребана е од владиката Методиј Охридски.

## Наводи

Категорија:Македонски просветители
Категорија:Македонски револуционери
Категорија:Дејци на МРО
Категорија:Починати од туберкулоза
Огнена лисица (филм од 1982)

**Огнена лисица** (англиски: *Firefox*) - американски филм од 1982 година, во режија на Клинт Иствуд, а според сценариото на Алекс Ласкер (*Alex Lasker*). Главните улоги ги играат: Клинт Иствуд (*Clint Eastwood*), Фреди Џонс (*Freddie Jones*), Дејвид Кауфман (*David Kaufman*), Ворен Кларк (*Warren Clarke*) итн.

## Содржина
Поранешниот воен пилот Мајкл Грант (го игра Иствуд) постојано се сеќава на војната во Виетнам. Поради тие трауми, тој е повлечен во мирен живот и не сака повеќе да лета, но повторно се активира кога му нудат да го грабне најновиот советски авион, „МИГ-31“. Со помош на тајните служби, тој оди во Москва, каде се поврзува со група дисиденти, кои му помагаат да стигне во воената база и да го грабне авионот. Отккао ќе направи лажен маневар, тој се упатува кон Арктикот, каде го чека американска подморница којашто му овозможува да го наполни авионот со гориво. Сепак, еден советски авион е во потрага по него, но со вешти маневри Грант успева да му побегне и да го уништи.

## Наводи

Категорија:Американски филмови
Категорија:Филмови на англиски јазик
Категорија:Филмови на Клинт Иствуд
Категорија:Филмови со Клинт Иствуд
Категорија:Филмови од 1982 година
Категорија:Акциони филмови
Флоем

мини|десно|250п|Клетки на флоем опкружени со ксилем
**Флоем** е спроводно ткиво низ кое се пренесуваат производите на фотосинтезата. Тоа може да биде примарно од примарен меристем или секундарно од секундарен меристем. Ова ткиво најчесто се наоѓа на надворешната страна на ксилемот. Тоа е изградено од ситести клетки, ситести цевки и клетки придружнички. Во флоемата има два вида на садови и тоа *ксилемски и флоемски садови*. Ксилемските садови ја носат водата и минералните материи од коренот до листот додека флоемските садови органската храна ја носат од листот до коренот.

Категорија:Анатомија на растенијата
Категорија:Физиологија на растенијата
Категорија:Ткива
Ташка Митрева

**Ташка Митрева** — македонска револуционерка, член на ТМОРО. Родена е во Струга. За време Илиндеското востание активно работела на организирањето  и доставувањето на муниција на востаниците кај селата Ташмаруништа, Охридско.

## Наводи
Константина Настева Бојаџиева Русинска

**Константина Настева Бојаџиева-Русинска** - македонска учителка и деец на ВМОРО.

## Животопис
мини|Знамето што го везеле учителките
Родена е во 1880 година во Охрид, како единствена ќерка на богатиот трговец Евтим Настев Бојаџиев. Константина завршила основно образование во родниот град, а гимназија во Бугарија. Работела како учителка во Охрид. Константина ги прифаќа идеите за еднаквост и еманципираност на жените.

## Во редовите на МРО
Била учесник на состанокот на ТМОРО од 14 ноември 1901 во Охрид, кога се разгледувало и прашањето за права на жените по ослободување на Македонија. Поради некои недоразбирања по однос на нејзини лични прашања во 1902 година заминала во Битола за разјаснување со организационите раководни структури. По враќањето продолжила со револуционерна активност. Во 1901 година поставена е на чело на женската организација на ВМОРО во Охрид,  „Успение на Богородица“, и останува на чело на оваа организација до крајот на 1903 година. Во куќата на Методи Патчев учителките помагаат во одржувањето на тајната болница за лечење на ранети четници. Поликсена Мосинова, Василка Размова, Клио Самарџиева и Константина Бојаџиева го изработиле охридското востаничко знаме на ВМОРО, на кое е извезена млада жена и лав кои стојат врз османлиското знаме, и држат во рака знаме на кое пишува „Слобода или смрт“.

## Живот со Никола Русински
Во 1902 година Бојаџиева се запознава со револуционерот Никола Русински. По Илинденското востание, тие двајца бегаат во Бугарија, каде Константина работи како учителка во селото Скравена. На 4 април 1904 година Бојаџиева стапила во брак со Русински, со кого имале три ќерки. Во текот на Првата светска војна,  брачниот пар се сели во родното село на Русински Русиново, каде Константина работела како учителка во Берово од 1915 до 1918 година. По војната, Русински се приклучил во Комунистичката партија на Југославија, и агитирал за оваа партија во Малешево за време на месните и парламентарните избори во август и септември 1920 година. Поради огромниот успех на комунистите на изборите во 1920 година, во државата бил донесен реакционерниот акт - обзнана со кој се забранила работата на КПЈ. Партијата била забранета на 30 декември 1920 година,  и брзо потоа семејството Русински емигрира во Бугарија на 27 февруари 1921 година, и се населиле во Ќустендил. Константина се разболела од пневмонија. Четвртото дете ѝ умира мало, речиси веднаш по раѓањето. Русински работел како дрводелец во Горна Џумаја, а Константина како учителка во учебната 1922 - 1923 година.

Константина Русинска умрела од пневмонија во 1932 година.

## Наводи

Категорија:Македонски општественици
Клио Самарџиева

**Клио (Клија) Николова Самарџиева**, мажена **Бобева**, -  македонска учителка и револуционерка, деец на ВМОРО.

## Животопис
мини|Знамето што го везеле учителките
Клио Самарџиева е родена во 1880 година во Охрид. Во 1897 година завршила трет клас во Битолското женско училиште, и станала учителка во родниот град, каде работела до 1898 година. Во периодот 1899 - 1900 година, работела како учителка во Баница, Леринско. Се приклучила во женската организација на ВМОРО во Охрид, Успение Богородично. Откако Славка Пушкарова заминала за Скопје во 1900 година, на чело на организацијата се поставени Василка Размова и Поликсена Мосинова, а Самарџиева станувала нивна прва помошничка. Учителките учествувале во организирањето на болница за ранети и болни четници во куќата на семејството на Андроник Скопакови. Мосинова, Размова, Самарџиева и Константина Русинска го изработиле охридското револуционерно знаме на ВМОРО, на кое се гледа млада жена и лав кои стојат врз османлиското знаме, а во рака држат знаме на кое пишува  „Слобода или смрт“.

Владиката Методиј Охридски кога дознал за постоењето и активноста на револуционерната женска организација, во 1900 година ја испратил Мосинова како учителка во Пехчево, а Самарџиева во Вевчани, каде таа останала до 1902 година.

Поради својата револуционерна дејност, Самарџиева е затворена во 1906 година во Битолскиот затвор. Во 1907 година успеала да избега од затворот, и со помош на револуционерната организација избегала во Бугарија. Тука, Клио Самарџиева активно се вклучува во општествените текови, станала член на Комитетот за поставување споменик на Климент Охридски во Софија (1935), потоа, член на Охридското женско друштво „Св. Климент“, како и член на Сојузот на Македонските културно-просветни друштва. Во 1943 година ја добила наградата Дамски крст, трет степен со круна.

Умрела во Софија во 1957 година.

## Наводи

Категорија:Македонски преселници во Софија
Станислава Караиванова

**Станислава Петрова Караиванова-Балканова** е бугарска учителка во Македонија и револуционерка.

## Животопис
Родена е во Сопот, тогаш во Османлиското Царство, денешна Бугарија. Ќерка е на учителката  Недела Петкова и е братучетка на Васил Левски по мајчина линија. Во 1872 година станала првата учителка во Битола. Поради интриги со гркоманите училиштето било затворено. Станислава Караиванова заминува заедно со својата мајка во Охрид. Исто така била учителка и во Воден (1870-1873), а потоа во  Солун и во Крива Паланка (1878). Заедно со својата мајка учествува во везење на знамето за четата на Димитар Беровски, организатор на Разловечкото востание. Станислава Караиванова напишала и песна за него во текот на 1876 година.

## Наводи

Категорија:Македонски револуционери
Категорија:Учесници во Македонското востание
Канџа (село)

**Канџа** () — село во Општина Бешик во Солунски округ, Егејска Македонија, денес во областа Централна Македонија, Грција. Пред реформата на локалната власт во 2011 година Аниксија бил дел од општина Маслар.

## Географија и местоположба

Селото се наоѓа на 34 километри западно од Ставрос и 61 километри источно од Солун, во северниот дел на Халкидик. Селото се наоѓа во јужното подножје на Богданска Планина (Кердилија), над јужниот брег од Мавровско Езеро. Селото се наоѓа на надморска височина од 420 метри.

Во селото се наоѓа црква посветена на Свети Атанасиј.

## Историја

Во XIX век Канџа било муслиманско село кое се наоѓало во Лагадинската каза во рамките на Отоманското Царство. Во статистиката на Васил К’нчов („Македонија. Етнографија и статистика“) во 1900 година селото не се споменува, кое означува дека селото порано било напуштено.

По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија.

Во 1928 година селото било преименувано во Аниксија.

## Демографија

Во 1928 година селото било чисто бегалско село со 42 семејства и со 177 жители., додека во 1940 година селото броело 369 жители. Селото во пописот од 1951 година броело 353 жители, на пописот од 1961 година во селото живееле 478 жители, во 1971 година имало 404 жители, во 1981 година имало 327 жители, додека во 1991 година имало 278 жители а во 2001 имало 254 жители. Денеска, населението на селото е 238 жители според пописот од 2011 година.

## Знаменитости
* Црква „Св. Пантелејмон“ 1932 г., а потоа обновувана

## Наводи

## Надворешни врски
* Официјално мрежно место на Општина Бешик 

Категорија:Бешик
Pazar3

**Pazar3** — македонско мрежно место за купување и продавање на производи и услуги.

## Историја
Мрежното место pazar3.mk била пуштена во употреба во летото 2006 година во Ресен. Во декември 2016, страницата броела околу 70.000 посетители и повеќе од 1.600 огласи дневно.

Целта на деловниот модел на pazar3.mk e да обезбеди лесно, делотворно и безбедно огласување. Преку Пазар3 физичките лица и претпријатијата од Македонија може да продаваат, купуваат и разменуваат предмети и услуги.

### Рани почетоци
Секој нов концепт се заснова на потреба. Идејата за создавање но мрежно место што ќе овозможи купување, продавање и размена беше реализирана летото 2006 година, во Ресен, Македонија со официјално пуштање во употреба на мрежното место Пазар3. Поставувањето на мрежното место беше проследено со огромен успех затоа што бројот на посетители од ден на ден се зголемуваше. Денес Pazar3.mk е водечкиот македонски купо-продажен пазар на Интернет мрежата, со 70 000 посетители на ден и повеќе од 1 600 огласи дневно. Денес Pazar3 претставува неприкосновен онлајн пазар за Македонските граѓани – 8 од 10 луѓе имаат купено или продадено нешто преку Pazar3 и 99% од сите граѓани знаат за Pazar3.

Целта на Пазар3 Бизнис моделот е да обезбеди лесно, делотворно и безбедно огласување. Преку Пазар3, физичките лица и компаниите од Македонија може да продаваат, купуваат и разменуваат предмети како никогаш досега. Целта на Пазар3 е постојано да го подобрува корисничкото искуство од онлајн огласувањето.

## Поврзани претпријатија
* Албанија — MerrJep.al
* Косово — MerrJep.com
* Србија — Mojtrg.rs
* Црна Гора — Mojtrg.me
* Авганистан --- Leelam.af

## Наводи

Категорија:Семрежни претпријатија од Македонија
Барбара Маклинток

**Барбара Маклинток** (16 јуни 1902 – 2 септември 1992) — американски научник и цитогенетичар која ја добила Нобеловата награда за физиологија или медицина во 1983 година. Станала доктор на науки од областа на ботаниката на Универзитетот Корнел во 1927 година. Таму ја започнала кариерата како водач во развојот на цитогенетиката на пченката, што останало во фокусот на нејзините истражувања во текот на целиот нејзин живот. Од крајот на 1920-тите години, Маклинток ги проучувала хромозомите и како тие се менуваат за време на репродукцијата кај пченката. Таа ја развила техниката за визуелизирање на хромозомите на пченката и користела микроскопска анализа за да демонстрира многу основни генетски појави. Една од овие појави била генетската рекомбинација со кросинг-овер за време на мејозата - механизам со кој хромозомите разменуваат информации. Таа ја изработила првата генетска мапа на пченката, покажувајќи кои региони на хромозомите се одговорни за одредени фенотипски особини. Таа ја открила улогата на теломерот и центромерот, региони на хромозомот кои се важни за зачувување на генетските информации. Таа била признаена како еден од најдобрите научници во нејзината област на истражување, наградена со престижни стипендии и избрана за член на Националната академија на науките на САД во 1944 година.

Во текот на 1940-тите и 1950-тите години, Маклинток ги открила транспозоните, за што во 1983 година и била доделена Нобеловата награда за физиологија или медицина.

Категорија:Американски генетичари
Категорија:Американски нобеловци
Категорија:Нобеловки
Категорија:Добитници на Волфовата награда за медицина
Категорија:Носители на Националниот научен медал
Категорија:Странски членови на Кралското друштво
Категорија:Добитници на Нобеловата награда за физиологија или медицина
Категорија:Членови на Националната академија на науките на САД
Категорија:Членови на Американската академија на уметностите и науките
Категорија:Родени во 1902 година
Категорија:Починати во 1992 година
Црква „Св. Јован Крстител“ - Курбиново

**Свети Јован Крстител** (од мештаните нарекувана **Крстовден**) — главна селска црква во селото Курбиново, Општина Ресен, Македонија. Се наоѓа пред влезот на селото од лева страна. Во кругот на црквата се наоѓаат и селските гробишта.

Сместена е западно од селото во месноста Крстон. Била изградена во 1922 година, а камбанаријата во 1995 година.

## Галерија


Податотека:Викиекспедиција Преспа 352.jpg|Апсидата на црквата
Податотека:Викиекспедиција Преспа 353.jpg|Камбанаријата на црквата
Податотека:Викиекспедиција Преспа 354.jpg|Дел од денешните селски гробишта


## Поврзано
* Ресенско архијерејско намесништво
* Подмочанско-љубојнска парохија
* Курбиново

## Наводи

## Надворешни врски

Категорија:Курбиново
Курбиново
Свети Кипријан Слепченски

**Свети маченик Кипријан Слепченски** — македонски православен светител од времето на турското владеење во Македонија. Според досегашните научни сознанија се знае дека Кипријан служел во манастирот „Св. Јован Претеча“ кај Слепче, и дека маченички се упокоил на Велигден во 1780 година. Се претпоставува дека бил на возраст од околу 60 години. Игуменот Кипријан бил погребан во дворот на црквата во Слепче. Во рамките на подготовките за кантонизација на игуменот, се испитува дали овој новомаченик водел потекло од слепченскиот крај. Досега не постои пишан документ за неговото место на раѓање. Во тек е изработката на неговата икона што се изработува во сестринското ателје на манастирот Слепче.

## Житие
За маченичката смрт на Кипријан има вреден запис на македонски народен говор, зачуван од 1780 година. Непознат автор овој текст го допишал во многу постаро евангелие, поточно во „Четвороевангелие“ од 1548 година на познатиот македонски книжевник Висарион Дебарски. Во вметнатиот запис на непознатиот автор пишува дека во 1780 година „*среде лето се стори скапија, пченицата помина килото дванаисет гроша, а хршта помина килото осом гроша и раната за имајнето се стори скапа, сеното помина по три*.“ Во записот понатаму е напишано дека Турци го ограбиле манастирот во Слепче и го спалиле игуменот. Записот наведува:

Запишано е дека арамиите при грабежот од манастирот украле и свети мошти со сребрена кутија, која чинела 120 гроша, три икони, бакар, руба и сè што пронашле во храмот однеле во тогашниот Монастир (Битола). Записот е значаен не само од историски аспект, туку и од јазичен, зашто бил напишан на македонски народен говор од централно македонско наречје. Денес, Висарионово „Четвороевангелие“ се наоѓа во Народната библиотека во Белград, Србија под број Рс 102. Манастирот во Слепче бил познат книжевен и преведувачки центар. Овде книжевната дејност се појавила во 11 век и осум века се создавале вредни ракописи. За жал, овој вреден скрипториум бил разграбан во 19 век и ракописите однесени во Русија, Србија, Бугарија и на други места.

## Канонизација
Светиот архијерејски синод на Македонската православна црква на редовна седница одржана на 24 февруари 2017 година донесе одлука за негова канонизација. Канонизацијата на Свети Кипријан Слепченски се одржала на 30 април 2017 година во манастирот „Свети Јован Претеча“ во Слепче, Демир Хисар. На канонизација за прв пат беа изложени светите мошти на Свети Кипријан Слепчански кои се чуваат во овој манастир , како и иконата насликана од манастирското сестринство.

## Поврзано
* Манастир „Св. Јован Претеча“ - Слепче

## Наводи

## Надворешни врски
* Канонизација на Свети Кипријан Слепченски, прв дел на Јутјуб
* Канонизација на Свети Кипријан Слепченски, втор дел на Јутјуб
* Канонизација на Свети Кипријан Слепченски, трет дел на Јутјуб
* Канонизација на Свети Кипријан Слепченски, четврт дел на Јутјуб
* Канонизација на Свети Кипријан Слепченски, петти дел на Јутјуб
* Канонизација на Свети Кипријан Слепченски, шести дел на Јутјуб

Кипријан Слепченски
Категорија:Христијански маченици од Македонија
Категорија:Христијански маченици од 18 век
Емануел Макрон

**Емануел Макрон** (), (, ) – француски политичар, јавен службеник и поранешен инвестициски банкар, избран за претседател на Француската Република на 7 мај 2017 година.

## Кратка биографија
Студирал филозофија на универзитетот Париз Нантер, а во 2004 година дипломирал на Националната школа за администрација. Станал финансиски инспектор во Инспекторатот за финансии на Франција, а подоцна станал инвестициски банкар.

## Политичка кариера
Бил член на Социјалистичката партија од 2006 до 2009 година и за време на првата влада на Франсоа Оланд, во 2012 година, бил назначен за заменик секретар пред да стане Министер за економија, индустрија и дигитални работи за време на втората влада на Мануел Валс, кога тој протуркал реформи наклонети за бизнисот. Макрон дал оставка во август 2016 година за да поднесе социјал-либерална кандидатура на претседателските избори 2017. Во ноември 2016 година, Макрон објави дека на изборите ќе биде под знамето на „Напред!“ (*En Marche!*), движење кое тој го основа во април 2016 година.

## Претседател на Франција
Макрон се квалификувал за вториот круг на избори во првиот круг на 23 април 2017 година. Победи во вториот круг на претседателските избори на Франција на 7 мај 2017 година победувајќи ја кандидатката на Националниот фронт, Марин Ле Пен со голема разлика.
 Со своите 39 години, тој е најмладиот претседател во француската историја и најмлад француски водач на држава после Наполеон.

## Наводи

## Надворешни врски
* 

Категорија:Француски политичари
Категорија:Француски министри
Категорија:Претседатели на Франција
Категорија:Носители на Големиот крст на Легијата на честа
Категорија:Живи луѓе
Цветан Алексов

**Цветан Алексов** — македонски револуционер, селски војвода и член на Македонската револуционерна организација.

## Животопис
Цветан Алексов е роден во прилепското село Сланско. Учествувал во Илинденското востание во 1903 година, во борбите за одбрана на Крушевската Република.

## Наводи

Категорија:Македонски револуционери
Категорија:Македонски војводи